EkBass/fiwiki-20250220-pages-articles huggingface dataset:
Hiroshi Aoyama

Hiroshi "Hiro" Aoyama (s. 25. lokakuuta 1981 Ichihara, Chiban prefektuuri) on japanilainen ratamoottoripyöräilijä. Hän voitti 250cc-luokan maailmanmestaruuden vuonna 2009. Hiroshi Aoyama kilpaili vuoteen 2003 saakka Japanin mestaruussarjassa ja siirtyi MM-sarjaan vuonna 2004. Tosin vuosina 2000-2003 hän ajoi joissain MM-osakilpailuissa villillä kortilla. Aoyama on ajanut MM-sarjaa Hondalla ja KTM:llä. Kaudella 2007 hänen tallikaverinaan KTM:llä oli Mika Kallio. Ensimmäisen osakilpailun Aoyama voitti kaudella 2005. Koko uransa MM-tasolla 250-kuutioisissa ajanut Aoyama siirtyy kaudella 2010 MotoGP-luokkaan. Siirto oli odotettu sillä MotoGP-luokka oli ilman japanilaiskuljettajaa heinäkuusta 2009 saakka, kun Yuki Takahashin sopimus irtisanottiin. Edellisen kerran MotoGP-luokassa ei ajanut yhtään japanilaiskuljettajaa 17 vuotta aikaisemmin. Hiroshi Aoyaman veli Shuhei on myös ratamoottoripyöräilijä. ==Tilastot== Kausi Luokka Pyörä Kilpailut Voitot Palkintosijat Paalupaikat Nopeimmat kierrokset Pisteet sijoitus 2000 250cc Honda 1 0 0 0 0 8 28th 2001 250cc Honda 2 0 0 0 0 3 28th 2002 250cc Honda 2 0 0 0 0 9 27th 2003 250cc Honda 2 0 1 1 1 31 15th 2004 250cc Honda RS250RW 16 0 2 0 0 128 6th 2005 250cc Honda RS250RW 16 1 4 2 0 180 4th 2006 250cc KTM 16 2 7 1 4 193 4th 2007 250cc KTM 250 FPR 17 2 4 1 2 160 6th 2008 250cc KTM 250 FPR 16 0 2 1 0 139 7th 2009 250cc Honda RS250RW 16 4 7 2 4 261 1st 2010 MotoGP Honda RC212V 12 0 0 0 0 53 15th 2011 MotoGP Honda RC212V 17 0 0 0 0 98 10th Yhteensä Yhteensä Yhteensä 133 9 27 8 11 1263 ==Saavutukset== ===250cc- luokka=== *Maailmanmestari 2009 *9 osakilpailuvoittoa, 8 kakkossijaa ja 10 kolmossijaa *Japanin mestari 2003 *Japanin mestaruussarjan toinen 2000 ja 2002 ==Lähteet== ==Aiheesta muualla== * Hiroshi Aoyaman kotisivut Luokka:Japanilaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1981 syntyneet Luokka:Elävät henkilöt
Yleiset vapaapäivät Valko-Venäjällä

Oheisessa taulukossa on lueteltu yleiset vapaapäivät Valko-Venäjällä. Maassa on myös muutamia muita virallisia kansallisia juhlapäiviä (kuten 15. maaliskuuta vietettävä Perustuslain päivä ), mutta käytännössä nämä ovat useimmille valkovenäläisille työpäiviä. Sekä ortodoksisen että katolisen kirkon viettämä Pääsiäispäivä on vapaapäivä; se osuu sunnuntaille. Tapaamisia järjestettäessä on hyvä ymmärtää, että työpaikoilla on tavallista järjestää yleisten vapaapäivien yhteyteen pitkiä viikonloppuvapaita, kun virallisen vapaapäivän ja viikonlopun väliin jää vain yksi tai kaksi välipäivää. Taulukko yleisistä vapaapäivistä Valko-Venäjällä Pvm Suomalainen nimi Nimi valkovenäjäksi Nimi venäjäksi Huomautuksia 1 ja 2. tammikuuta Uusivuosi Новы год (Novy Hod) Новый год Joulukuusi koristellaan tavallisesti vasta Uudenvuoden aatoksi. Lapset saavat Pakkasukon tuomaksi uskotut lahjat yleensä herättyään Uudenvuoden päivän aamulla. 7\. tammikuuta juliaanisen kalenterin mukainen (ortodoksinen) joulu Каляды праваслаўныя (Kalady pravaslaunyja) Рождество 8\. maaliskuuta Kansainvälinen naistenpäivä Мiжнародны жаночы дзень (Mižnarodny žanotšy dzen) Международный женский день 1\. toukokuuta Työn juhla (vappu) Дзень працы (Dzen Pratsy) Праздник весны 9\. toukokuuta Voitonpäivä Дзень Перамогi (Dzen Peramohi) День Победы Juhla voitolle Saksasta 2. maailmansodassa (suuri isänmaallinen sota) 3\. heinäkuuta Itsenäisyyspäivä Дзень Незалежнасцi (Dzen Nezaležnastsi) День независимости 7\. marraskuuta Lokakuun vallankumouksen päivä Дзень Кастрычніцкай рэвалюцыі День Октябрьской революции 25\. joulukuuta Katolinen joulu Каляды каталiцкiя (Kaljady katalitskija) Рождество Христово (католическое) vaihtelee (sunnuntai) Katolinen pääsiäinen Вялікдзень каталiцкi (Vjalikdzen katalitski) Католическая Пасха vaihtelee (sunnuntai) Ortodoksinen pääsiäinen (juliaanisen kalenterin mukaan) Вялікдзень праваслаўны (Vjalikdzen pravaslauny) Православная Пасха 9 päivää ortodoksisen pääsiäisen jälkeen juliaanisen kalenterin mukaan radonitsa (Vainajien muistelupäivä) Радунiца (Radunitsa) Радуница ==Lähteet== == Aiheesta muualla == * Perinteiset, kristilliset ja neuvostoajan juhlat Valko- Venäjällä (belarusguide.com) Luokka:Valkovenäläinen kulttuuri Luokka:Juhlapäivät maittain Luokka:Valkovenäläinen yhteiskunta
Lövön silta

Lövön silta () on Dragsfjärdin ja Kasnäsin väliselle yhdystielle 1830 Kemiönsaaren kuntaan, Dragsfjärdin Lövön ja Söljeholmenin saarten välille vuonna 2011 valmistunut 473 metriä pitkä, 7-aukkoinen liittopalkkisilta. Silta korvasi paikalla liikennöineen Lövön lossin. Silta avattiin yleisen liikenteen käyttöön 27.5.2011.http://www.projektiuutiset.fi/fi/artikkelit/lovon-silta Sillan alitse kulkee 3,2 metrin kulkusyvyinen Biskopsö–Högsåran veneväylä. Sillan rakennustöiden ajan paikalla oli vesiliikenteelle kulkuaukko, jonka korkeus on 18 metriä ja leveys 80 metriä. Valmiin sillan alituskorkeus väylän kohdalla on 19 metriä. == Liikenne == Noin 400–500 vakinaista asukasta asui Lövön lossiyhteyden takana. Lövön saaren asukkaiden lisäksi lossin kautta kulkivat muun muassa Kasnäsin, Vänön, Rosalan ja Högsåran asukkaat. Vakinaisten asukkaiden lisäksi lossiyhteyden takana oli yli 1 000 vapaa-ajan asuntoa. Tieliikennettä oli vuonna 2002 keskimäärin 400 ajoneuvoa vuorokaudessa ja kesällä 500 ajoneuvoa vuorokaudessa. Sillan alitse kulkevalla vesiliikenneväylällä 62 prosenttia liikenteestä on huviveneitä, moottori- ja soutuveneitä ja 36 prosenttia purjeveneitä. Väylää käyttävät myös satunnaisesti laivaliikenne ja kalastusalukset. Vuoden 1998 kesällä tehdyssä viikon laskentaseurannassa väylällä kulki 962 venettä ja alusta. == Rakentaminen == Vuonna 2001 Tiehallinto teki Lövön lossipaikan kehittämisen yleissuunnitelman. Tiesuunnitelman laatiminen aloitettiin vuonna 2006. Hankkeen urakoitsijana toimi Skanska ja urakkasumma on noin 7,8 miljoonaa euroa. Sillan teräsrakenneurakoitsijana on Rautaruukki, joka valmisti sillalle Suomen suurimmat siltalohkot. Koko rakennusalueen pituus on 1 125 metriä. Lokakuussa 2009 aloitettiin linjansiirtötyöt ja lossin siirtoa valmistelevat toimenpiteet. Kannen viisi teräslohkoa kuljetettiin paikalle merikuljetuksena ja nostettiin paikoilleen suurella merinosturilla. Yhden lohkon paino on 200 tonnia ja pituus noin 90 metriä. Lohkot asennettiin paikoilleen viikossa toukokuun 2010 aikana. Silta rakennettiin lossin kohdalle, ja eteläpuolisen rannan kalturi siirretään 40 metriä sivuun siltapaikalta. == Lähteet == == Aiheesta muualla == * * * Luokka:Suomen tieliikennesillat Luokka:Dragsfjärd Luokka:Kemiönsaaren liikenne Luokka:Kemiönsaaren rakennukset ja rakennelmat
Alvin Martin

Alvin Edward Martin (s. 29. heinäkuuta 1958 Liverpool) on englantilainen entinen jalkapalloilija. Pelipaikaltaan hän oli puolustaja. Martin aloitti ammattilaisuransa vuonna 1977 West Ham Unitedissa. Martin pelasi West Hamissa 19 kauden mittaisen uran. Martinille kertyi edustusjoukkueen otteluita yhteensä 586 kappaletta, ja hän on yhdessä Billy Bondsin kanssa ainoa West Hamin pelaaja, joka on saanut seuralta kaksi testimonial-ottelua. Martin ja Bonds muodostivat West Hamissa vahvan kaksikon ja saavuttivat muun muassa FA Cupin mestaruuden vuonna 1980. Martin debytoi Englannin maajoukkueessa toukokuussa 1981. Loukkaantuminen piti puolustajan poissa vuoden 1982 MM- kisoista, mutta vuoden 1986 MM-kisoihin valmentaja Bobby Robson nimesi Martinin. Kisoissa Martin pelasi yhdessä ottelussa. Yhteensä Martin edusti Englantia 17 ottelussa. Pelaajauransa jälkeen Martin valmensi parin kauden ajan Southend Unitedia. == Lähteet == Luokka:Englantilaiset jalkapalloilijat Luokka:Vuonna 1958 syntyneet Luokka:Elävät henkilöt
Creedence Gold

Creedence Gold on Creedence Clearwater Revivalin vuonna 1972 julkaistu kokoelma-albumi. Materiaali koostuu vuosilta 1968–1970. ==Kappaleet== *Kaikki kappaleet kirjoittanut John Fogerty, ellei toisin mainita. A-puoli # # # # B-puoli # * # # # ==Kokoonpano== *John Fogerty *Tom Fogerty *Stu Cook *Doug Clifford == Lähteet == Luokka:Vuoden 1972 kokoelma-albumit Luokka:Creedence Clearwater Revivalin albumit
HandBrake

HandBrake on avoimeen lähdekoodiin perustuva vapaa liikkuvan kuvan rippaus- ja muunto-ohjelma, joka on alustariippumaton. Ohjelma on saatavilla Mac OS X:lle, Microsoft Windowsille ja Linuxille. HandBrake noudattaa GPL-lisenssin ehtoja. Viimeisin vakaa julkaisuversio on 1.1.0.HandBrake: Features Viitattu 18.1.2015HandBrake: News Viitattu 8.4.2018 HandBrake osaa muuntaa DVD- elokuvien MPEG-2-videon ja useita muita MP4- ja MKV-säiliömuotoihinMacworld: Updated HandBrake encodes more than DVDs (Christopher Breen, 1.10.2008) Viitattu 18.1.2015. Kryptattujen tallenteiden purkamiseksi tarvitaan lisäksi VLC media player, jonka purkukirjastoa (libdvdcss2) HandBrake käyttääMacworld: HandBrake update works with more video files (Peter Cohen, 25.11.2008) Viitattu 18.1.2015. == Lähteet == == Aiheesta muualla == * Viralliset sivut * Keskustelupalsta * Ohjeita Macworldin sivuilla * FLOSS Manualsin suomenkielinen Handbrake-käyttöopas Luokka:Ohjelmistot
Otologia

Otologia on lääketieteen osa-alue, joka käsittelee korvan anatomiaa ja fysiologiaa, kuuloaistia, sisäkorvan tasapainoelimiä sekä korvan alueeseen liittyviä sairauksia ja niiden hoitoja. Luokka:Lääketieteen erikoisalat
Kristallografia

Kristallografia eli kidetiede eli kideoppi on tieteenala, joka tutkii kiteisen aineen erikoispiirteitä, kuten kiderakennetta eli atomien kaukojärjestystä. ==Historia ja alan kehitys== Perinteinen kristallografia eli kidemorfologia perustui kiteiden geometrian ja muotojen tutkimiseen. Kiteistä mitattiin niiden tahkojen ja laskennallisten akselien välisiä kulmia, ja määritettiin kiteiden symmetrian lajeja.Crystallography CSIC Madrid Nobelin fysiikanpalkinto myönnettiin 1914 Max von Lauelle, joka huomasi röntgensäteiden siroavan kiteytyneestä materiaalista. Löytö loi pohjan modernille kristallografialle, jonka avulla pystytään selvittämään molekyylien kolmiulotteinen rakenne.Toukokuun avaus: Kristallografian juhlavuosi 2014 LUMA.fi 5.5.2014. Viitattu 24.11.2015 Kristallografian keksimisen satavuotisjuhlan kunniaksi vuonna 2014 vietettiin kansainvälistä kristallografian juhlavuotta. Nykyisin röntgenkristallografia tutkii kiteiden sisäistä rakennetta käyttäen apunaan röntgensäteiden sirontaa eri suuntiin.A Brief Introduction to Protein Crystallography by Dave Lawson John Innes Centre Tieteenä se voidaan luokitella geologian ja fysiikan välimaastoon.Piispanen & Tuisku:Mineralogian perusteet Kidetieteen ja mineralogian oppikirja, Oulun yliopisto 1998 Kristallografialla on tutkimusmenetelmänä tärkeä rooli kemian, biologian ja fysiikan tutkimuksessa. Kristallografian avulla on mm. selvitetty 1950-luvulla DNA:n kaksoiskierre. == Kiteiden ominaisuudet == Kiteistä käytetään muodon ja muiden ominaisuuksien perusteella erilaisia termejä. Esimerkiksi neulamaisia kiteitä kutsutaan teräväkärkisiksi, ohuita säikeitä sisältäviä kiteitä sanotaan kuitumaisiksi ja kiteitä, joissa on laajoja tasaisia pintoja, sanotaan laattamaisiksi. == Katso myös == *Millerin indeksit *Allotropia == Lähteet == == Aiheesta muualla == *
Tarina tukee lasta

Tarina tukee lasta – Opas lasten ja nuorten kirjallisuusterapiaan 2 on Silja Mäen ja Pirjo Arvolan kokoama ja toimittama kirjallisuusterapiaa käsittelevä kirja. Teos on opettajille ja muille koulumaailmassa työskenteleville tarkoitettu opas ennalta ehkäisevään työhön, mutta sen sisältämiä ideoita voivat hyödyntää myös vanhemmat omassa kasvatustehtävässään.Tarina tukee lasta, Lukijalle s. 5 Teoksen alkuosassa esitellään kirjallisuusterapian teoria ja esitetään tiivistelmä satujen ja myyttien historiasta ja jaottelusta. Lapsen tarvetta satuihin perustellaan sillä että lapsi tarvitsee kasvaakseen juuret, ja se tiivistyy luvun alussa olevaan siteeraukseen: "Meistä tuntuu, ettemme tiedä minne olemme menossa, ellemme tiedä, mistä olemme tulleet." Sanoilla on tavalla tai toisella ollut ja on yhä kaikkien kansojen keskuudessa hoitava ja parantava tehtävä. Ne vastaavat kysymyksiin Millainen maailma on? Miten minun pitäisi elää? Kuinka voin aidosti olla oma itseni?Tarina tukee lasta, s. 12 Teoksen toinen osa käsittelee satujen käyttöä päiväkodissa sekä eri kouluympäristössä eri koulujärjestelmien piirissä. Kolmannessa osassa kuvataan psykoterapeutti Jonathan Foxin kehittämää tarinateatteria, esitellään muun muassa kirjoittamista terapeuttisessa sanataideopetuksessa, kauhutarinoiden kirjoittamisen merkitystä ja draaman terapeuttista käyttöä. Kirjan kuvituksena on käytetty lasten piirustuksia. Teos on jatkoa aiemmin ilmestyneelle samojen toimittajien kokoamalla teokselle Satu kantaa lasta – Opas lasten ja nuorten kirjallisuusterapiaan 1. == Lähteet == ==Aiheesta muualla== *Suomen Kirjallisuusterapiayhdistys Luokka:Kirjallisuusterapia Luokka:Lääketiede Luokka:Vuoden 2009 kirjat Luokka:Suomalaiset tietokirjat
Jorunna funebris

Jorunna funebris on pienikokoinen sulkamerietanoihin kuuluva vapaakiduskotiloiden lahkon (Nudibranchia) nilviäinen. Sitä tavataan indopasifisella merialueella. Se käyttää ravinnokseen eräitä Haliclona-suvun sienieläimiä.Jorunna funebris Factsheet Sea Slug Forum, Australian Museum, Sydney Jorunna funebris on pohjaväriltään valkea, siinä on tummia läikkiä ja saniaista tai hirvensarvia muistuttavat, niskasta törröttävissä kiduksissa olevat kuviot ovat myös mustat tai tummanruskeat. Etupäässä on kaksi tummapäistä tuntosarvea.Polka-dot nudibranch Wild Singapore (paljon kuvia) Laji voi kasvaa 10–12 cm pitkäksi.Jorunna funebris on blue food sponge and eggsNudibranchs, The Naked-Gill Sea Slugs Wet Web Media Jorunna funebris -merietanoita myydään meriakvaarioihin, mutta niiden ruokkiminen oikealla sienieläinlajilla on haastavaa, ja ne usein kuolevat hitaasti nääntymällä nälkään.Jorunna funebris in aquaria Sea Slug Forum == Lähteet == Luokka:Vapaakiduskotilot
John W. Campbell

John Wood Campbell, salanimi Don A. Stuart (8. kesäkuuta 1910 Newark, New Jersey - 11\. heinäkuuta 1971 Mountainside, New Jersey) oli yhdysvaltalainen tieteiskirjailija, jota pidetään nykyaikaisen tieteiskirjallisuuden isänä. Hän toimi Astounding Stories -lehden (nykyisin Analog Science Fiction and Fact) päätoimittajana 1930-luvun lopulta kuolemaansa saakka. Campbellin sanotaan vaikuttaneen tieteiskirjallisuuden kulta-aikana tieteiskirjallisuuden kehittymiseen. Aikaisempien alipalkattujen pulp-kirjoittajien tieteellinen asiantuntemus oli heikkoa, ja he painottivat seikkailua. Campbell itse oli opiskellut MIT:ssä, ja hänen ansiostaan tilanne muuttui. Campbellin teoksiin kuuluu muun muassa salanimellä Don A. Stuart julkaistu pienoisromaani Who Goes There?, jonka pohjalta on tehty kolme elokuvaa. Ensimmäinen elokuvaversio valmistui vuonna 1951 nimellä ’Se’ toisesta maailmasta, toinen 1982 nimellä The Thing – ”se” jostakin ja sille esiosa The Thing vuonna 2011. Campbellin mukaan on nimetty kaksi palkintoa: John W. Campbellin muistopalkinto ja John W. Campbell -palkinto parhaalle uudelle kirjailijalle. Jälkimmäinen palkinto on nimetty uudelleen Astounding-lehden mukaan johtuen Campbellin mielipidekirjoituksista. ==Lähteet== == Aiheesta muualla == * Luokka:Yhdysvaltalaiset tieteiskirjailijat Luokka:Vuonna 1910 syntyneet Luokka:Vuonna 1971 kuolleet
Phyllidia

Phyllidia on vapaakiduskotiloiden lahkoon (Nudibranchia) kuuluva merietanasuku. Siitä tunnetaan noin 30 värikästä lajia. Niillä on soikea vartalo, ja voimakkaasti poimuttunut, nystypintainen vaippa. Etuosassa on kaksi poimullista tuntosarvea, joiden hajua ja makua sekä tuntoa aistivien solujen avulla kotilo etsii ruokaa. Peräaukko sijaitsee eläimen selän takaosassa. Toisin kuin monilla muilla sulkamerietanoila, tämän suvun lajeilla ei ole esillä suuria sulkamaisia kiduksia.Rudman B: 14 species of Phyllidia (linkit kuviin ja lajikuvauksiin) www.seaslugforum.net == Lajeja == Phyllidia babai (Nudibranch).jpg|Phyllidia babai Phyllidia elegans Timor.jpg|Phyllidia elegans Phyllidia flava.jpg|Phyllidia flava syömässä Anxinellaa Phyllidia ocellata 2.jpg|Phyllidia ocellata == Lähteet == == Aiheesta muualla == *Nudipixel Paljon valokuvia Luokka:Vapaakiduskotilot
Kwela

Kwela on eteläafrikkalainen musiikkityyli, joka kehittyi marabista ja nosti eteläafrikkalaisen musiikin kansainväliseen suosioon 1950-luvulla. Kwelan tärkein elementti oli alun perin tinapilli, jonka avulla kansansävelmiä voitiin nopeasti sovittaa uuteen musiikkityyliin. Sana ”kwela” tulee zulun kielestä ja tarkoittaa ”nousta ylös”, mutta townshipeissa myös poliisiautoja kutsuttiin sanoilla ”kwela-kwela”. Siten nimi saattaa olla paitsi kutsu tanssiin myös varoitus. Musiikkityylistä dokumentin ohjanneen Kenny Gilmoren mukaan kwelalla oli malawilaiset juuret, sillä suuri osa musiikkityylin perustajista oli kotoisin Malawista. == Lähteet == == Aiheesta muualla == *The Kwela Project Luokka:Etelä-Afrikan musiikki
Henri Pitot

Henri Pitot (1695–1771) oli ranskalainen matemaatikko, tähtitieteilijä ja hydraulikko. Hänet tunnetaan keksimästään virtauksen nopeutta mittaavasta Pitot-putkesta. ==Henkilöhistoria== Pitot syntyi Aramonin kylässä, Ranskassa vuonna 1695 ja hänen vanhempansa olivat hyvin koulutettuja. Pitot ei nuoruudessaan ollut kiinnostunut akateemisesta oppineisuudesta. Palvellessaan armeijassa hän kiinnostui geometriasta ja itseopiskeli myöhemmin kolmen vuoden ajan matematiikkaa ja tähtitiedettä. Hän muutti Pariisiin ja pääsi tiedeakatemian kemianlaboratorioon assistentiksi vuonna 1723. Vuonna 1724 Pitot pääsi Ranskan tiedeakatemian jäseneksi. Hän kiinnostui hydrauliikasta ja keksi mitata veden nopeutta suorakulmaiseksi käyristetyllä lasiputkella. Virtauksesta siis mitataan staattinen eli häiriötön paine ja Pitot-putken vedessä olevan pään kohdalta stagnaatiopaine, joiden avulla lasketaan virtausnopeus. Vuonna 1732 hän suoritti virtauksen nopeuden mittauksia Seinejoesta keksimällään putkella. Saman vuoden aikana hän ilmoitti tiedeakatemialle keksinnöstään. ==Lähteet== Luokka:Ranskalaiset fyysikot Luokka:Ranskan tiedeakatemian jäsenet Luokka:Vuonna 1695 syntyneet Luokka:Vuonna 1771 kuolleet
Shin Mūmin (vuoden 1972 animaatiosarja)

Shin Mūmin (, suom. "Uusi Muumi") on animaatiosarja, joka on tehty Muumeista. Se oli jatkoa vuosina 1969-70 esitetylle Mūmin-animelle. Sen tuotti Mushi Production ja sarjan ohjasi Rintaro. Jaksoja tehtiin kaiken kaikkiaan 52. Edeltäjäänsä nähden sarja perustui hieman uskollisemmin Janssonin tarinoihin, eikä Jansson suhtautunut tähän yhtä nihkeästi kuin ensimmäiseen sarjaan. Kuten edeltääjänsä, myöskään tätä sarjaa ei ole esitetty Suomessa. == Tuotanto == Sarjaa alettiin tuottamaan edellisen sarjan uudelleen tehtynä versiona, sen jälkeen kun Tove Jansson sanoi sarjan tekijöille, ettei sarjasta tullut sellainen kun hän olisi halunnut. Toisin kuin edeltäjänsä, sarja oli paljon lähempänä alkuperäisteoksia. == Lähteet == ==Aiheesta muualla== * Muumibrändi Japanissa Eija Niskanen, Tove Jansson -seura (2010) Luokka:1970-luvun anime ja manga Luokka:Fantasia-anime ja -manga Luokka:Animesarjat Luokka:Muumi- televisiosarjat Luokka:Japanilaiset televisiosarjat Luokka:Romaaneihin perustuvat televisiosarjat Luokka:Fuji Televisionin televisio-ohjelmat
Aku Laitinen

Matti ”Aku” Laitinen (s. 1971) on suomalainen näyttelijä, ääninäyttelijä ja juontaja. Hän oli mukana televisiosarjassa Salatut elämät, jossa hän näytteli vuosina 2009–2013 psykopaattista rikollista Heiskasta. Hän näytteli sotamies Knihtiä elokuvassa Rukajärven tie. Laitinen on tehnyt elokuva- ja televisiotöiden lisäksi animaatioelokuvien, dokumenttien, mainosten ja lastenohjelmien äänenä. Laitinen puhuu äidinkielensä suomen lisäksi englantia, ruotsia ja saksaa. Hän asuu Turussa. Laitinen on ääninäytellyt useissa animaatioelokuvissa ja -sarjoissa, kuten Karvinen 2, The Simpsons Movie, Räyhä-Ralf, Pirates!, Kunnon dinosaurus, Risto Reipas ja Nalle Puh, Hirveä Henri, Tuomas Veturi, Pokémon, Sherlock Koira, Willy Fog 2, Jonttu-Fantti ja hänen ystävänsä, Vili Vilperi, Kippurahännän kertomuksia, Oskarin orkesteri, Pikkukarhun tarinoita, Franklin, Olipa kerran löytöretket, Maalaishiiri ja kaupunkihiiri, Elmeri, Mikko Mekaanikko, Anton Siilinen ratkaisee, Tallipihan bilehileet, Madagascarin pingviinit ja Animalia. Vuodesta 2013 hän on toiminut Jokerin pääasiallisena äänenä suomeksi. Skylanders -videopelisarjassa Laitinen on ääninäytellyt mm. Glumshanksia. == Filmografia == === Elokuvat === Vuosi Elokuva Rooli 1999 Rukajärven tie sotamies Knihti Lapin kullan kimallus kullankaivaja === Televisiosarjat === Vuosi Sarja Rooli 1994–1997 Vili Vilperi Niitti (1. tuotantokausi), Väpä, Susi, sivuäänet 1995 Blondi tuli taloon Ilkka Vuorikoski 1997–1998 Ihmeidentekijät Heikki Jäälahti 1999, 2002 Salatut elämät lääkäri Per-Olof Strandberg 2004 Headhunters Kimmo 2006–2007 Käenpesä Oksanen 2009, 2010, 2013 Salatut elämät Heiskanen 2013 Salatut elämät Sirviö === Dubbaukset === == Lähteet == == Aiheesta muualla == * Aku Laitinen Speakersforumissa * * (nimellä Matti Laitinen) Luokka:Suomalaiset televisionäyttelijät Luokka:Suomalaiset ääninäyttelijät Luokka:Suomalaiset teatterinäyttelijät Luokka:Elävät henkilöt Luokka:Vuonna 1971 syntyneet
Kristiina Rove

Kristiina Rove (s. 15. kesäkuuta 1990 Espoo) on suomalainen alppihiihtäjä. Hän edustaa Espoo Slalom -seuraa ja hänen valmentajinaan toimivat Mika Marila ja Ilkka Rove. Keväällä 2009 Rove oli 18:s juniorien MM-suurpujottelussa Garmisch-Partenkirchenissä. Hän oli kisan paras suomalainen ja voitti muun muassa Sanni Leinosen. SM-kilpailuissa hän sai supersuurpujottelussa pronssia 2009 ja kultaa 2010 sekä syöksylaskussa hopeaa 2010. Ensimmäiset maailmancupin pisteensä hän sai oltuaan 29:s Levin pujottelussa marraskuussa 2009. ==Lähteet== ==Aiheesta muualla== * Luokka:Suomalaiset alppihiihtäjät Luokka:Vuonna 1990 syntyneet Luokka:Elävät henkilöt
Praia da Luz

thumb|Praia da Luz Praia da Luz () on kylä ja matkailukeskus noin kuuden kilometrin etäisyydellä Lagosista Portugalin Algarvessa. Matkailukeskus on kehittynyt vanhan kalastajakylän ympärille. Nykyään kalastuselinkeinon harjoittaminen rajoittuu pienelle alueelle kylän länsiosassa palveluelinkeinojen vallattua alaa. Praia da Luzin historia juontuu roomalaisajoille asti. Paikalta on löydetty viitteitä muinaisista kylpylöistä ja kalojen suolausaltaista. Matkailu astui voimakkaasti mukaan kylän kehitykseen 1980-luvulta lähtien. Praia da Luzinin rannat jakaantuvat hienohiekkaisiin ja toisaalta kivisiin rantoihin. Merivesi on puhdasta ja kirkasta, sen lämpötila vaihtelee voimakkaasti vuodenaikojen mukaan. Kylä on erityisen suosittu brittiläisten, irlantilaisten, portugalilaisten ja saksalaisten matkailijoiden keskuudessa. Praia da Luz tuli erityisesti tunnetuksi siitä, että maailmanlaajuisesti uutisoitu brittiläisen Madeleine McCannin katoaminen tapahtui siellä. ==Aiheesta muualla== *www.traveluzion.com *www.luz-info.com *www.praiadaluz.info Luokka:Portugalin kylät Luokka:Algarve de:Praia da Luz
Angelus Exuro pro Eternus

Angelus Exuro pro Eternus on ruotsalaisen black metal -yhtye Dark Funeralin viides studioalbumi. Albumin ensimmäinen painos sisältää bonus-DVD:n jolla on noin 55 minuuttia aiemmin julkaisematonta materiaalia, joka on kuvattu yhtyeen 15-vuotisjuhlakonsertissa 2008. Levy on myös Dark Funeralin viimeinen Emperor Magus Galigulan kanssa. Vuonna 2010 Summer Breeze -festivaaleilla Saksassa hän ilmoitti tämän olevan viimeinen keikka jolla hänet tullaan näkemään Dark Funeralin riveissä. == Kappaleet == === CD === # # # # # # # # # === DVD: Live at P&L; Festival === Kuvattu Borlängessa, Ruotsissa, 28. heinäkuuta 2008. # Intro # King Antichrist # Diabolis Interium # The Secrets of The Black Arts # The Arrival of Satan's Empire # Goddess of Sodomy # 666 Voices Inside # Vobiscum Satanas # Hail Murder # Atrum Regina # An Apprentice of Satan == Arviot == * About.com: About.com: Album review * Allmusic: Allmusic review * Chronicles of Chaos: Chronicles of Chaos: Album review * Imperiumi: 7/10 * Kaaoszine: 6/10 * V2.fi: == Lähteet == == Aiheesta muualla == * * Luokka:Vuoden 2009 albumit Luokka:Dark Funeralin albumit
Laura Omloop

Laura Omloop (18. toukokuuta 1999) on belgialainen laulaja. Hän edusti maataan vuoden 2009 Lasten Eurovision laulukilpailussa Kiovassa, Ukrainassa. Laulu, jonka hän lauloi oli "Zo verliefd" (suom. "Niin rakastunut"). Hän sai 113 pistettä, ja sijoittui neljänneksi. Luokka:Belgialaiset laulajat Luokka:Vuonna 1999 syntyneet Luokka:Elävät henkilöt
Plessy vastaan Ferguson

Plessy vastaan Ferguson () on Yhdysvaltain korkeimman oikeuden vuonna 1896 antama päätös, jonka mukaan Louisianan osavaltion laki, joka teki mustille ja valkoisille tarkoitetut erilliset mutta yhdenvertaiset tilat rautatieliikenteessä pakollisiksi, ei ollut perustuslain vastainen. Päätös muodosti osavaltioiden ja paikallishallintojen rotuerottelukäytäntöjen juridisen perustan aina vuoteen 1954 asti, jolloin korkein oikeus kumosi sen päätöksellä Brown vastaan Topekan koululautakunta. Louisianan osavaltio oli säätänyt vuonna 1890 lain erillisistä rautatievaunuista (Louisiana Separate Car Act), joka oli määrännyt eriytetyt junavaunut mustille ja valkoisille osavaltion rautatieliikenteessä. 7. kesäkuuta 1892 Homer Adolph Plessy, joka oli 7/8 kaukasialaista sukujuurta ja 1/8 afrikkalaista sukujuurta, astui valkoisille tarkoitettuun vaunuun ja kieltäytyi siirtymästä mustille varattuun vaunuun. Louisianan laki määritteli Plessyn mustaksi ja hänen olisi lain mukaan pitänyt istua mustien vaunussa. Tämän vuoksi hänet pidätettiin lain rikkomisesta, ja hänelle määrättiin 25 dollarin sakko. Teko oli suunniteltu: sen takana oli pieni joukko neworleansilaisia mustia. Ryhmä haastoi pidätyksen perusteella lain perustuslaillisuuden, ja oikeustapausta ajamaan ryhtyi valkoinen lakimies Albion Tourgée. Alempien oikeusasteiden käsittelyn jälkeen juttu päätyi korkeimpaan oikeuteen vuonna 1893. Tourgée esitti oikeudelle, että Louisianan laki rautatievaunuista rikkoi Yhdysvaltain perustuslain kolmattatoista ja neljättätoista lisäystä vastaan. Kolmastoista lisäys kieltää orjuuden ja neljästoista muun muassa takaa kansalaisille yhtäläisen kohtelun lain edessä. Tuomari Henry Billings Brownin esittelemän korkeimman oikeuden enemmistöpäätöksen (7–1) mukaan kumpikaan perustuslain lisäyksistä ei soveltunut tapaukseen. Päätöksessä esitettiin, että mustat olivat kolmannentoista lisäyksen mukaan poliittisesti tasavertaisia valkoisten kanssa, mutta eivät sosiaalisesti, koska he eivät olleet sosiaalisesti niin kehittyneitä kuin valkoiset. Oikeuden mukaan pakollinen rotuerottelu ei myöskään ollut halventavaa mustia kohtaan, koska laki koski tasa-arvoisesti mustia ja valkoisia: valkoiset eivät myöskään saaneet olla mustien vaunuissa. Tuomari John Marshall Harlanin eriävässä mielipiteessä katsottiin, että Louisianan laki oli perustuslain vastainen, ja vaikka laki saattoi vaikuttaa tasa-arvoiselta, ”kaikki tiesivät”, että lain todellinen tarkoitus ”ei niinkään ollut pitää valkoisia poissa mustien vaunuista, vaan värilliset poissa valkoisille varatuista vaunuista”. == Lähteet == == Aiheesta muualla == * Luokka:1896 Luokka:Rasismi Yhdysvalloissa Luokka:Yhdysvaltain korkeimman oikeuden päätökset Luokka:1890-luvun oikeustapaukset
Painin Euroopan-mestaruuskilpailut 1937

Vuoden 1937 painin Euroopan-mestaruuskilpailut järjestettiin kreikkalais- roomalaisen painin osalta toukokuussa Pariisissa, Ranskassa. Vapaapainissa kisattiin lokakuussa Münchenissä, Saksassa. ==Kreikkalais-roomalainen paini (Pariisi)== ===Mitalistit=== Sarja Kultaa Hopeaa Pronssia 56 kg Väinö Perttunen Egon Svensson Antonín Nič 61 kg Kustaa Pihlajamäki Heinrich Schwarzkopf Einar Karlsson 66 kg Lauri Koskela Herbert Olofsson Fritz Weikart 72 kg Fritz Schäfer Karel Zvonar Walter Massop 79 kg Ivar Johansson Ludwig Schweickert Voldemar Mägi 87 kg Nils Åkerlindh August Neo Werner Seelenbinder yli 87 kg Kristjan Palusalu John Nyman Josef Klapuch ===Mitalitaulukko=== 1 3 0 0 3 2 2 3 1 6 3 1 2 2 5 4 1 1 1 3 5 0 1 2 3 6 0 0 1 1 ==Vapaapaini (München)== ===Mitalistit=== Sarja Kultaa Hopeaa Pronssia 56 kg Jakob Brendel Herman Tuvesson Miliam Maunula 61 kg Ferenc Tóth Kustaa Pihlajamäki Josef Polak 66 kg Heinrich Nettesheim Gösta Frändfors Fritz Vordermann 72 kg Fritz Schäfer Willy Angst Antti Mäki 79 kg Ivar Johansson Janos Rihetzky Paul Dätwyler 87 kg Axel Cadier Paul Böhmer József Palotás yli 87 kg Kurt Hornfischer Willy Lardon Gyula Bóbis ===Mitalitaulukko=== 1 4 1 0 5 2 2 2 0 4 3 1 1 2 4 4 0 2 2 4 5 0 1 2 3 6 0 0 1 1 == Lähteet == *FILA:n tietokanta 1937 Luokka:Vuoden 1937 urheilu Euroopan-mestaruuskilpailut 1937 Euroopan- mestaruuskilpailut 1937 Luokka:Pariisin urheilutapahtumat Luokka:Münchenin urheilu
Brotherhood (The Chemical Brothersin albumi)

__NOTOC__ Brotherhood on brittiläisen The Chemical Brothersin 2. syyskuuta 2008 julkaistu kokoelma-albumi. Albumin julkaisi Virgin Records. Albumin kannessa on sen sisältävien singlenä julkaistujen kappaleiden kansia. == Kappaleet == === CD 1 === # # # # # # # # # # # # # # # ==== Bonuskappaleet ==== # * === CD 2 === # # # # # # # # # # == Arvostelut == * Metacritic: 73/100Metacritic: Reviews for Brotherhood by The Chemical Brothers * Allmusic: Allmusic review * Pitchfork Media: 6.3/10Pitchfork Media: Album review * Robert Christgau: A–Robert Christgau: Album review == Lähteet == Luokka:Vuoden 2008 kokoelma-albumit Luokka:The Chemical Brothersin albumit
Ejbyn kalkki

Ejbyn kalkki (tai Särkilahden kalkki) on keskiaikainen kalkki, joka kuuluu Turun tuomiokirkon kalustoon. Se on saanut nimensä tanskalaisen Ejbyn seurakunnan mukaan. Sen jalka on valmistettu Turussa vuonna 1480 ja malja on uusittu Tanskassa vuonna 1851. Tanskalainen merirosvo, myöhempi amiraali Otto Rud ryösti kalkin muun ryöstösaaliin ohella vuonna 1509 Turkuun tekemällään ryöstöretkellä. Myöhemmin kalkki joutui Otto Rudin sisaren miehen omistaman Turebyn kartanon alaiseen Ejbyn kirkkoon.Rinne, 1945 Kalkki palautettiin Turun tuomiokirkolle vuonna 1925. == Lähteet == * === Viitteet === Luokka:Sakraaliesineet Luokka:Suomen keskiajan kristinusko Luokka:Turun keskiaika Luokka:Turun tuomiokirkko Luokka:Taideteokset (soveltavat taiteet) Luokka:Keskiajan taideteokset
Kytökylä

Kytökylä on Haapaveden kaupungissa sijaitseva kylä. Kytökylä sijaitsee noin seitsemän kilometrin päässä Haapaveden keskustasta kaakkoon ja 20 kilometrin päässä valtatie 4:ltä. Kytökylä muodostaa noin kolmen kilometrin mittaisen nauhamaisen asutuskeskittymän Pyhäjoen pohjoispuolella. Se on muodostunut reilun kilometrin päässä joen myötäisesti kulkevalle harjanteelle. Joen eteläpuolella, mutta ilman siltayhteyttä, sijaitsee Vattukylä. Kylän halkaisee keskuskohdiltaan Pyhäjokeen laskeva Piipsanoja. Kytökylässä sijaitsee Haapaveden lentokenttä ja Kuopion ortodoksisen seurakunnan rukoushuone eli tsasouna. Kytökylän kylätalo on maamiesseurantalo Kopsa. Pyhäjoen varressa on kesänviettopaikka ja uimaranta Kesäranta. Kytökylän urheilukenttä sijaitsee entisen Kytökylän koulun kiinteistön yhteydessä, joka on nykyään yksityisomistuksessa. Kytökylässä on toiminut aikoinaan kaksi koulua, joista viimeisin Kytökylän koulu lakkautettiin vuonna 2007. ==Kirjallisuutta== * ==Lähteet== == Aiheesta muualla == * Kylän kotisivut Luokka:Haapaveden kylät Luokka:Pohjois-Pohjanmaan maakunnan entiset taajamat
Flight 93

Flight 93 on Peter Marklen ohjaama elokuva vuodelta 2006. Se kertoo syyskuun 11. päivän iskujen United Airlinesin lennon 93:n tapahtumista fiktion keinoin. == Lähteet == Luokka:Kanadalaiset televisioelokuvat Luokka:Yhdysvaltalaiset televisioelokuvat Luokka:Tositapahtumiin perustuvat elokuvat Luokka:Vuoden 2006 kanadalaiset elokuvat Luokka:Vuoden 2006 yhdysvaltalaiset elokuvat Luokka:Yhdysvaltalaiset katastrofielokuvat
Sifridus-kalkki

Sifridus-kalkki, myös: Sigfriduksen ehtoolliskalkki on keskiaikainen kalkki joka on valmistettu Saksassa Westfalenissa noin vuonna 1240. Ehtoollisastia jouduttiin luovuttamaan Osnabrückin tuomiokirkosta kolmekymmenvuotisen sodan aikana Ruotsin kuninkaan Kustaa II Aadolfin joukoille, jotta nämä eivät olisi polttaneet kaupunkia (ns. palovero). Se päätyi myöhemmin Viipurin tuomiokirkkoon. Nykyään se kuuluu Porvoon tuomiokirkon esineistöön. Hopeinen ja osittain kullattu Sifridus-kalkki on noin 23 cm korkea. Kalkkiin on tehty pakottamalla ja filigraanityönä kuvia, joissa on kohtauksia Raamatun tapahtumista. == Lähteet == Luokka:Porvoo Luokka:Viipurin historia Luokka:Sakraaliesineet Luokka:Keskiajan taideteokset Luokka:Taideteokset (soveltavat taiteet)
National Mall

Washington Mall eli National Mall on puisto Washingtonissa, Yhdysvaltain pääkaupungissa. Puisto sijaitsee paikalla, johon suunniteltiin vuonna 1791 pääkaupungin keskeistä puistokatua, jota ei kuitenkaan koskaan rakennettu. Sen varrella sijaitsee useita merkittäviä muistomerkkejä ja museoita, kuten Lincolnin muistomerkki ja Washington-monumentti sekä National Gallery of Art ja National Museum of Natural History. Keskeisen sijaintinsa takia puistossa on pidetty merkittäviä mielenosoituksia ja ulkoilmatapahtumia. == Lähteet == == Aiheesta muualla == Luokka:Washington (DC) Luokka:Yhdysvaltain puistot
Alttarikaappi

Alttarikaappi eli siipialttari on moniosainen alttaritaulu, joka kehittyi 1300-luvulla Keski-Euroopassa. Alttarikaapit ovat usein triptyykkejä.Taiteen pikkujättiläinen, s. 30–31. WSOY 1995. ISBN 951-0-16447-X Kristillinen alttari oli alun perin pöytä, jonka ympärille seurakunta kokoontui nauttimaan ehtoollista. Varhaisessa kirkossa ja keskiajan alussa pappi johti messun vapaasti seisovan ”pöytäalttarin” takaa kohti seurakuntaa. Myöhemmin keskiajalla tämä tapa katosi, ja tilalle tuli käytäntö, jonka mukaan pappi vietti messua yksin, seisten alttaripöydän edessä. Tätä tapaa vahvisti myös alttarin pyhyyden korostaminen ja sen seurauksena alttaripöytä siirrettiin kirkon kuorin itäseinään ja siitä kehittyi ”alttarilaite” taiteellisine koristuksineen. Niihin kuuluu myös alttarikaappi, joka ripustettiin kuorin itäseinään, seinän vieressä olevan alttarin yläpuolelle. ==Alttarikaapin rakenne== Alttarikaappi koostuu kahdesta tai useammasta hartauskuvasta. Uskonnollisaiheiset kuvat voivat olla maalauksia, reliefejä tai pieniä veistoksia. Siipialttari sijoitetaan kirkossa alttarin taakse tai alttaripöydän yläpuolelle. Jos se on sijoitettu kuoriin seinästä irralleen, kaapin molemmat puolet voidaan maalata. Alttarikaapin veistoksin ja maalauksin varustettua jalustaa nimitetään predellaksi.Honour, Hugh & Fleming, John: Maailman taiteen historia, s. 727. Helsinki: Otava 1992 ISBN 951-1-11486-7 ==Kehityshistoriaa== Alun perin kristillinen alttari oli pöytä, jonka sivuissa oli maalauksia, puuleikkauksia ja metallipakotuksia. Vähitellen mukaan tuli pyhäinjäännöksiä suojaava maalauksin kuvitettu seinäke, joka oli usein kolmiosainen. Siitä kehittyi 1200-luvulla pyhimyskaappi. Vähitellen 1300-luvulla yleistyivät alttarikaapit, jotka ovat enemmänkin kokoontaitettavia ja muunneltavia alttaritauluja kuin varsinaisesti kaappeja. Alttarikaappeja tehtiin kirkkoihin eniten 1400-luvulla. Niiden tilalle tulivat ensin Italiasta alkaen alttariseinät 1500-luvulla ja kevyemmät alttaritaulut 1800-luvulla. ==Tunnettuja alttarikaappeja== *Mestari Francke: Kalannin kirkon Pyhän Barbaran alttarikaappi, Kansallismuseo, Helsinki *Pala d'Oro, Basilica di San Marco, Venetsia *Hubert ja Jan van Eyck: Gentin alttari 1432 *Matthias Grünewald: Isenheimin alttari 1512–1516 *Veit Stoss: Veit Stossin alttari Krakovan Marian kirkossa Tiedosto:Mathis Gothart Grünewald 019.jpg|Saksalaisen renessanssimaalarin Matthias Grünewaldin kuuluisa kaksoissiipikaappi Isenheimin alttari 1512—1516. Tiedosto:Grunewald Isenheim2.jpg|Sama alttarikaappi eri tavoin avattuna. Isenheimin alttarikaappia voidaan muunnella niin, että saadaan kolme erilaista näkymää. ==Katso myös== *Ikonostaasi, ortodoksisten kirkkojen vastine alttarilaitteelle == Lähteet == ==Aiheesta muualla== Luokka:Alttarin osat Luokka:Keskiajan taide Luokka:Taidehistorian käsitteet
Wakeskating

pienoiskuva|Wakeskatingin harrastaja Saksassa Bleibtreusee-järvellä Wakeskating on hyvin läheisesti wakeboardingia ja rullalautailua muistuttava laji. Wakeskatingissä käytettävä lauta eli wakeskate muistuttaa hyvin paljon wakeboardia, mutta se on pienempi eikä siinä ole siteitä. Wakeskatella voi tehdä erilaisia temppuja joko veneen peräaallosta tai rakennetusta hyppyristä. Wakeskatella voi myös "reilata" eli liukua putkea pitkin. Liikkeelle wakeskatella voi lähteä wakeboardin tapaan, tai hypätä joltakin kiinteältä kohteelta, kuten korkealta laiturilta, veneen lähtiessä liikkeelle. Lajin ammattilaisiin ja uranuurtajiin kuuluu muun muassa yhdysvaltalainen Brian Grubb, joka on kilpaillut ja menestynyt ammattilaistasolla vuodesta 2003 lähtien. == Katso myös == *Wakesurfing == Lähteet == Luokka:Vesiurheilu
Karaiskakis Stadion

Karaiskakis Stadion () on jalkapallostadion, joka sijaitsee Pireuksessa Kreikassa. Se toimii jalkapalloseura Olympiakosin kotikenttänä. Stadionin kapasiteetti on 33 334 ja se avattiin vuonna 1896. Historiansa aikana sitä on kunnostettu kunnolla kahteen kertaan vuosina 1964 ja 2004. Stadionilla järjestettiin vuoden 1969 yleisurheilun EM-kisat. Stadion on saanut nimensä kuuluisan kreikkalaisen Georgios Karaiskakisin mukaan. == Aiheesta muualla == * Karaiskakis Stadionin esittely ja kuvia * Lisää kuvia Stadionilta Luokka:Kreikan jalkapallostadionit Luokka:Pireus
Yhdysvaltain ulkoministeriö

Yhdysvaltain ulkoministeriö (, lyh. DOS) on Yhdysvaltain hallinnon ulkopolitiikan kehittämisestä ja toteuttamisesta sekä presidentin avustamisesta vastaava toimeenpano-osasto. Ulkoministeriön tärkeimpiä vastuualueita ovat Yhdysvaltain edustus ulkomailla, ulkomaanapu, ulkomaiset sotilaskoulutusohjelmat, kansainvälisen rikollisuuden torjunta sekä Yhdysvaltain kansalaisuuspalvelut. DOS avustaa presidenttiä ulkopoliittisissa kysymyksissä, neuvottelee sopimuksia ulkomaisten tahojen kanssa sekä edustaa Yhdysvaltoja YK:n toimielimissä. Ulkoministeriön johtajana toimii Yhdysvaltain ulkoministeri. Ministeriö toimii Harry S Truman Building -nimisessä rakennuksessa Washington (DC):ssä == Historia == Yhdysvaltain ulkoministeriö perustettiin 27. heinäkuuta 1789 ja on maan vanhin ministeriö. == Budjetti == Yhdysvaltain ulkoministeriön budjetti vuonna 2021 oli 71,58 miljardia Yhdysvaltain dollaria. Vuonna 2020 budjetti oli 57,21 miljardia Yhdysvaltain dollaria. == Lähteet == ==Aiheesta muualla== * Yhdysvaltain ulkoministeriön verkkosivut Luokka:Ulkoministeriöt Ulkoministeriö Luokka:Washington (DC)
Mohammed Atef

Mohammed Atef (1944–2001) oli Egyptissä syntynyt ja Afganistanissa asunut sotilaskoulutuksen saanut henkilö, jota epäiltiin Al-Qaidan keskeiseksi vaikuttajaksi. Yhdysvallat surmasi hänet marraskuussa 2001 Terrorisminvastaisessa sodassa. Atef kertoi haastattelussa osallistuneensa Yhdysvaltojen vastustamiseen Somaliassa vuonna 1992, ja Yhdysvallat syytti häntä myös vuoden 1998 lähetystöpommi-iskuista Itä-Afrikassa.Guardian == Lähteet == Luokka:Al-Qaidan jäsenet Luokka:Egyptiläiset henkilöt Luokka:Vuonna 2001 kuolleet Luokka:Vuonna 1944 syntyneet
Banaanityöläisten joukkomurha

Banaanityöläisten joukkomurha () oli 6. joulukuuta 1928 Ciénagan kaupungissa Kolumbiassa tapahtunut väkivaltainen selkkaus, jossa Kolumbian armeija kukisti väkivalloin parempia työolosuhteita vaatineen työläisjoukon.United Fruit Historical Society: Jorge Eliécer Gaitán Yhdysvaltalaisen United Fruit Companyn työläiset vaativat muun muassa 8 tunnin työpäivää ja 6-päiväistä työviikkoa, sekä toivoivat vuoropuhelua työnantajan kanssa. Tapahtumassa sai surmansa tuntematon määrä hedelmäplantaasin työntekijöitä. Arviot kuolleiden määrästä vaihtelevat eri lähteissä 47–2 000 ihmisen välillä.Jonathan Yardley Bananas!: How The United Fruit Company Shaped the World Editorial Review from The Washington Post - Amazon.com Tapahtumasta vaiettiin vuosikymmenien ajan, mutta se tuli julki Gabriel García Márquezin teoksen Sadan vuoden yksinäisyys ilmestyttyä. == Lähteet == == Aiheesta muualla == *Jorge Eliécer Gaitán United Fruit Historical Society Luokka:1928 Luokka:Kolumbian historia Luokka:Joukkosurmat
Dolabella auricularia

Dolabella auricularia on indopasifisella merialueella elävä merijäniksiin kuuluva nilviäinen. Muodoltaan se on vino kiila, joka muuttuu hartioista pyrstöä kohti litteämmäksi. Keskellä selkää on lihasmassan keskellä jäänteet kotilon kuoresta. Selkäpuolella on myös ulosvirtausaukko ja sisäänvirtaussifoni. Väriltään tämä nilviäinen on epämääräisen vihreän ja ruskean kirjava, ja maastoutuu hyvin alustaansa. Vahingoittuessaan se purskauttaa ulos purppuranpunaista ”mustetta”. Tämä on yksi suurimmista merijäniksistä ja voi kasvaa joidenkin lähteiden mukaan jopa puolitoista metriä pitkäksi,Opisthobranch of the Week 2001 Robert F. Bolland toisten mukaan puolimetriseksi.Dolabella auricularia SeaDB Se liikkuu aktiivisimmin öiseen aikaan.Underwater Kwaj Dolabella auricularian elimistöstä saadaan syöpälääkettä. == Lähteet == == Aiheesta muualla == *WoRMS Luokka:Kotilot
Hamlet liikemaailmassa

Hamlet liikemaailmassa on Aki Kaurismäen ohjaama ja käsikirjoittama suomalainen mustan huumorin sävyttämä draamaelokuva vuodelta 1987. Se perustuu William Shakespearen näytelmään Hamlet, jonka tapahtumat on sijoitettu nykyaikaan suomalaiseen puunjalostusalan perheyritykseen. Nimiosassa esiintyy Pirkka-Pekka Petelius. Elokuvaa esitettiin valmistumisensa jälkeen lukuisilla kansainvälisillä elokuvafestivaaleilla ja se myytiin useisiin maihin. Pertti Hilkamo sai elokuvasta lavastus-Jussin. Elokuva on mustavalkoinen. Hamlet liikemaailmassa voidaan nähdä parodiana sekä Shakespearesta että 1940-luvun film noir -rikoselokuvista. Samalla se on myös satiiria liikemaailmasta.Melissa M. Croteau: Aki Kaurismäki’s Hamlet Goes Business: A Socialist Shakespearean Film Noir Comedy, s. 194–205 teoksessa Shakespeare’s World/The World Shakespeares, Associated University Presse 2008 (Google Books). Kaurismäen mukaan elokuvassa ovat mukana Hamletin kaikki keskeiset kohtaukset lukuun ottamatta kuuluisinta, eli ”Ollako vai eikö olla” -monologia. Elokuvan musiikkina on käytetty pääasiassa otteita Dmitri Šostakovitšin 11. sinfoniasta. == Rooleissa == ==Lähteet== == Aiheesta muualla == * * * Hamlet liikemaailmassa - Yle Areena Luokka:Vuoden 1987 suomalaiset elokuvat Luokka:Suomalaiset näytelmiin perustuvat elokuvat Luokka:Aki Kaurismäen ohjaamat elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Jussi-palkitut elokuvat Luokka:Elokuvat liike-elämästä
Hyperkonjugaatio

Hyperkonjugaatio on orgaanisessa kemiassa tyhjän p- tai π*-orbitaalin tai täyden π-orbitaalin ja sen viereisen σ-sidoksen (usein C–H) välisestä peitosta johtuva stabiloiva vuorovaikutus. Hyperkonjugaatio stabiloi karbokationeja ja substituoituja alkeeneja. == Lähteet == Luokka:Kemiallinen sitoutuminen
Michael Foreman

Michael James Foreman (s. 29. maaliskuuta 1957) on yhdysvaltalainen koelentäjä ja NASAn astronautti. Hän lensi tehtäväspesialistina avaruussukkula Endeavourin lennolla STS-123 vuonna 2008 ja avaruussukkula Atlantiksen lennolla STS-129 vuonna 2009. Foreman syntyi Columbuksessa, Ohiossa ja kasvoi Wadsworthissa, Ohiossa. Hän on naimisissa oklahomacityläisen Lorrie Dancerin kanssa. Heillä on kolme lasta. Foreman on Yhdysvaltain laivaston lentäjä. Hän on lentänyt yli 5 000 tuntia yli 50 erilaisella lentokoneella. Foreman kävi U.S. Naval Postgraduate Schoolia Montereyssä, Kaliforniassa, mistä hän hankki ilmailuan insinöörin ylemmän korkeakoulututkinnon (M. Sc.) vuonna 1986. Foreman valittiin NASAn astronauttikoulutukseen kesäkuussa 1998, minkä hän aloitti elokuussa 1998. Hän toimi avaruussukkulaosaston yhteyshenkilönä Johnson Space Centerin ja Kennedy Space Centerin välillä. Foreman osallistui maaliskuussa 2008 avaruussulalennolle STS-123, mikä kuljetti Kansainväliselle avaruusasemalle (ISS) japanilaisen Kibō-laboratoriomoduulin ensimmäisen osan ja kanadalainen Special Purpose Dexterous Manipulator (SPDM) -robottikäsivarren. Foreman osallistui tehtäväspesialistina 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle ISS:n ulkopuolella. ==Lähteet== ==Aiheesta muualla== *NASAn elämäkerta: Michael Foreman *Spacefacts: Michael Foreman *Foremanin avaruussukkulalentoa STS-129 edeltänyt haastattelu (15.10.2009) *Foremanin avaruussukkulalentoa STS-123 edeltänyt haastattelu (29.2.2008) Luokka:Yhdysvaltalaiset avaruuslentäjät Luokka:Vuonna 1957 syntyneet Luokka:Elävät henkilöt
Fromia

Fromia on meritähtisuku. Siihen kuuluu ainakin 26 lajia. Fromiat syövät eloperäistä lietettä ja levien ja bakteerien muodostamaa massaa kivien pinnasta. Viittä lajia pidetään riutta-akvaarioissa. Menestyäkseen ne tarvitsevat paljon kypsynyttä elävää kiveä, vähintään 400 litran allasta suositellaan. Ne ovat hyvin herkkiä pienillekin veden laadun heittelyille, ja kaikki muutokset on syytä tehdä hitaasti.Fenner B: Fromia, Gorgeous, Mostly Hardy and "Reef Safe" Marbled, Tile Sea Stars Wet Web Media == Lähteet == Luokka:Meritähdet
The Raveonettes

The Raveonettes on tanskalainen vaihtoehtorockyhtye, jonka Sune Rose Wagners ja Sharin Foo perustivat vuonna 2001. Wagners soittaa yhtyeessä kitaraa ja laulaa, Foo laulaa ja soittaa kitaraa sekä bassoa. == Diskografia == === Studioalbumit === 2003 Chain Gang of Love *Julkaistu: 25. elokuuta 2003 *Levy- yhtiö: Sony Records 2005 Pretty in Black *Julkaistu: 3. toukokuuta 2005 *Levy- yhtiö: Columbia Records 2007 Lust Lust Lust *Julkaistu: 12. marraskuuta 2007 *Levy-yhtiö: Fierce Panda / Vice 2009 In and Out of Control *Julkaistu: 6. lokakuuta 2009 *Levy-yhtiö: Fierce Panda / Vice 2011 Raven in the Grave *Julkaistu: 5. huhtikuuta 2011 *Levy-yhtiö: Vice 2012 Observator *Julkaistu: 10. syyskuuta 2012 *Levy-yhtiö: Vice 2014 Pe’ahi *Julkaistu: 22. heinäkuuta 2014 *Levy-yhtiö: Beat Dies Records 2017 2016 Atomized *Julkaistu: 21. helmikuuta 2017 *Levy-yhtiö: Beat Dies Records 2024 The Raveonettes Sing… *Julkaistu: 19. heinäkuuta 2024 *Levy-yhtiö: Cleopatra Records === Kokoelma === * Rarities/B-Sides (2011) === EP:t === *Whip It On (6. elokuuta 2002) *The Raveonettes Remixed EP (9. syyskuuta 2008) *Sometimes They Drop By EP (23. syyskuuta 2008) *Beauty Dies EP (21. lokakuuta 2008) *Wishing You a Rave Christmas EP (25. marraskuuta 2008) *Into the Night (24. huhtikuuta 2012) *The End (23. heinäkuuta 2015) === Singlet === Vuosi Nimi Listasijoitus Albumi DEN UK 2002 "Attack of the Ghost Riders" — 73 — Whip It On mini-album 2003 "Beat City" — 83 — "That Great Love Sound" — 34 — Chain Gang of Love "Heartbreak Stroll" 3 49 — 2004 "That Great Love Sound" — 52 — 2005 "Ode to LA" — 78 — Pretty in Black "Love in a Trashcan" — 26 — 2007 "Dead Sound" — — — Lust Lust Lust 2008 "You Want the Candy" — — 15 "Aly, Walk with Me" — — — "Blush" b/w "Black/White" — — — 2009 "Last Dance" b/w "Bang!" 24 — — In and Out of Control 2010 "Heart of Stone" — — — "Gone Forever" — — — 2011 "Recharge & Revolt" — — — Raven in the Grave "Apparitions" — — — "Let Me on Out" — — — 2012 "Observations" — — — Observator "She Owns the Streets" — — — "The Enemy" — — — "Curse the Night" — — — 2014 "Endless Sleeper" "Killer in the Streets" 2018 "Ghost" 2020 "Snowstorm" == Aiheesta muualla == * The Raveonettesin kotisivut * The Raveonettes' entry at Trouser Press * The Raveonettes' entry at Allmusic * Hollywood Reporter Concert Review * Interview March 2008 * BBC * The Scene Star * Article * Raveonettes "Dead Sound" live at The Current/Free Yr Radio SXSW 2008 broadcast === Haastatteluja === * Interview with Sune Rose Wagner at www.bmoretunes.com * In-depth interview with Sharin Foo, 2005 * The Scenestar - May 2007 * Interview with Raveonettes' Sharin Foo at No Ripcord * Psycho Interview at Brightest Young Things * Interview with Sune Rose Wagner at Blast * Interview with Sharin Foo by Rob Townsend * The Raveonettes' Sharin Foo: The New Gay Interview * The Raveonettes' Lollapalooza 2009 Interview and Live Performance Luokka:Tanskalaiset duot Luokka:Tanskalaiset indie rock -yhtyeet
Bruce Racine

Bruce Racine (s. 9. elokuuta 1966 Cornwall, Ontario) on kanadalainen entinen jääkiekkomaalivahti, joka pelasi mm. NHL:ssä St. Louis Blues-joukkueessa. Racine edusti uransa loppupuolella yhden kauden ajan Rauman Lukkoa ja kaksi kautta Tampereen Ilvestä. Racine lopetti uransa SM-liigakauden 2002-2003 päätyttyä. Racinen oli suunniteltu olevan Ilveksen suvereeni ykkösmaalivahti kyseisellä kaudella. Suunnitelmat menivät kuitenkin uusiksi, kun Racine sai nivusvamman kauden alussa ja pystyi palaamaan kaukaloihin vasta kauden loppupuolella. Uransa jälkeen Racine toimi kauden 2004-2005 Northeasternin yliopistojoukkueen apuvalmentajana. == Triviaa == * IHL:n eniten pelannut maalivahti (3039 min) kaudella 1988-89 * IHL:n eniten voittoja (37) kaudella 1988-89 * NHL:n historian eniten otteluita (11) pelannut maalivahti, joka ei kertaakaan aloittanut otteluita. == Lähteet == * * *NHL tilastot Luokka:Kanadalaiset jääkiekkomaalivahdit Luokka:Pittsburgh Penguinsin varaamat pelaajat Luokka:Vuonna 1966 syntyneet Luokka:Elävät henkilöt